tartuNLP/wikipedia-smugri-20251201 huggingface dataset:
Karađorđe Tähe orden

Karađorđe Tähe orden (serbia keeles Орден Карађорђеве звезде, "Orden Karađorđeve zvezde") on 2009. aastal asutatud Serbia Vabariigi autasu (orden).
See antakse Serbia Vabariigile osutatud eriliste teenete eest. Ordenil on kolm järku.
Samanimeline orden (Karađorđe Tähe orden), kuid teise kujundusega ja teiste järgunimetustega, oli varem kasutusel Serbia kuningriigis (orden asutati 1904. aastal). Karađorđevićite dünastia jätkas ordeni väljaandmist enda nimel ka pärast võimult eemaldamist.
Muharem Redžepi

Muharem Redžepi (sündinud 1988 Prištinas Kosovos) on mustlasjuurtega Serbia muusik ja laulja.
1999. aastal põgenes Kosovo sõja eest Serbiasse. Elab Nišis.
Ta on Goran Bregovići loodud ansambli Wedding and Funeral Orchestra liige (vokaal, trummid).
Wedding and Funeral Orchestra

Wedding and Funeral Orchestra, ka Wedding and Funeral Band ('pulma- ja matuseorkester'), on 1990. aastate teisel poolel Goran Bregovići loodud ansambel.
Ansambel käib esinemas eri paigus üle maailma. Kontsertidel kõlavad peamiselt palad Bregovići enda loodud filmimuusikast. Ansamblil on väike ja suur koosseis. Väikse orkestri koosseisu kuuluvad lisaks ansambli põhikoosseisule ka kaks Bulgaaria folklauljat. Kui neile lisanduvad lauljad Serbia Õigeusu Kiriku Sarajevo katedraali meeskoorist, siis on laval esinemas suur koosseis. 
Põhikoosseis.
2010. aastate keskel kuulusid orkestri põhikoosseisu
Saalomonisaarte raudkull

Saalomonisaarte raudkull ("Accipiter albogularis") on linnuliik hauka perekonnast.
Jaakko Rissanen

Jaakko Rissanen (sündinud 12. novembril 1989 Kuopios) on Soome jäähokimängija, kes mängib ründajana Soome kõrgliigaklubis KalPa.
Ta alustas KalPas ka klubikarjääri. Soome kõrgliigas debüteeris ta hooajal 2009/10. Aastatel 2012–2014 mängis ta Soome kõrgliigas SaiPa ja 2014–2017 taas KalPa meeskonnas. Hooajal 2016/17 jõudis ta KalPaga Soome meistrivõistlustel finaali, kus kaotati Tapparale mängudega 2:4. Lisaks valiti Rissanen sel hooajal Soome kõrgliiga sümboolsesse koosseisu.
Hooajal 2017/18 mängis ta KHL-i klubides HK Vitjaz ja Kunluni Red Star. Hooajal 2018/19 mängis ta jällegi KalPas. Aastatel 2019–2021 kuulus ta kaks hooaega Rootsi kõrgliigaklubi Linköping HC ridadesse. Pärast seda naasis Rissanen taas KalPasse.
Ordre des Arts et des Lettres

Ordre des Arts et des Lettres (prantsuse keelest 'kunstide ja kirjanduse orden'), ka Prantsusmaa kunstide ja kirjanduse orden on Prantsusmaa ametkondlik teenetemärk (kultuuriministeeriumi haldusalas), mis asutati 2. mail 1957. Sellega autasustatakse isikuid, kes on silma paistnud oma loominguga kunsti- või kirjandusvaldkonnas, samuti isikuid, kes on oma panusega mõjutanud kunstide ja kirjanduse arengut Prantsusmaal ja maailmas.
Ordre des Arts et des Lettres on Prantsuse Vabariigi tähtsuselt (pingereas) 16. teenetemärk.
Ordenil on kolm klassi.
Rahvusvaheline Energiaagentuur

Rahvusvaheline Energiaagentuur (International Energy Agency, IEA) on Pariisis asuv autonoomne valitsustevaheline organisatsioon, mis loodi aastal 1974. IEA pakub poliitilisi soovitusi, analüüse ja informatsiooni kogu maailma energiasektori kohta. Samuti on organisatsiooni tähelepanukeskpunktiks CO2 emissioonide vähendamine ja globaalsete kliimaeesmärkide, sh Pariisi kliimakokkuleppe, täitmine. Rahvusvahelises Energiaagentuuris on 31 liikmesriiki, k.a Eesti, ja 11 teist partnerriiki, kes esindavad 75% maailma energianõudlusest.
João Palhinha

João Maria Lobo Alves Palhinha Gonçalves (sündinud 9. juulil 1995 Lissabonis) on Portugali jalgpallur, kes mängib kaitsva poolkaitsjana Saksamaa kõrgliigaklubis Müncheni Bayern ja Portugali jalgpallikoondises.
Ta alustas klubikarjääri Lissaboni Sportingus. Hooajal 2012/13 debüteeris ta Sportingu reservmeeskonnas Portugali esiliigas. Portugali kõrgliigas debüteeris ta hooajal 2015/16 Moreirense meeskonnas, kus ta mängis Sportingust laenul. Hooaja 2016/17 esimeses pooles oli ta Sportingust laenul Portugali kõrgliigaklubis Belenenses. Sportingu meeskonnas debüteeris Palhinha Portugali kõrgliigas lõpuks 21. jaanuaril 2017 mängus Marítimo vastu. Aastatel 2018–2020 oli ta Sportingust kaks hooaega laenul Portugali kõrgliigaklubis Braga. Sportingu põhikoosseisu kuulus Palhinha aastatel 2020–2022. Hooajal 2020/21 tuli ta Sportinguga Portugali meistriks. Lisaks valiti Palhinha sel hooajal koos viie meeskonnakaaslasega Portugali kõrgliiga sümboolsesse koosseisu ning koos Pedro Gonçalvesega jagas ta sel hooajal Sportingu parima mängija tiitlit.
2022. aasta juulis sõlmis ta viieaastase lepingu Inglismaa Premier League'i klubiga Fulham. Üleminekusumma oli 20 miljonit naelsterlingit. Inglismaa kõrgliigas lõi ta esimese värava 20. augustil 2022 mängus Brentfordi vastu. Hooajal 2022/23 valiti ta Fulhami hooaja parimaks mängijaks.
2024. aasta juulis sõlmis ta nelja-aastase lepingu Müncheni Bayerniga. Üleminekusumma oli 51 miljonit eurot, millele lisandus boonustena veel 5 miljonit eurot.
Aastatel 2013–2015 mängis Palhinha Portugali noortekoondistes. 2014. aastal võitis ta Portugali kuni 19-aastaste koondisega Euroopa omavanuste meistrivõistlustel hõbemedali. Portugali koondises tegi ta lõpuks debüüdi 24. märtsil 2021 MM-i valikmängus Aserbaidžaani vastu. Koondisekarjääri esimese värava lõi ta kuus päeva hiljem oma kolmandas koondisemängus Luksemburgi vastu. Ta on kuulunud Portugali koondisse 2021. ja 2024. aasta Euroopa meistrivõistlustel ning 2022. aasta maailmameistrivõistlustel.
Terassinine

Terassinine (prantsuse keeles "bleu acier", inglise keeles "steel blue") on üks sinistest värvitoonidest, tumedam sinakashall või hallikassinine värvus.
Karakterilt on terassinine külm, kõva, terav ja jäik. Võib kirjeldada ka metallihelgiga tooni, ning silmade värvusena võib see olla heledam sinine.
Variatsioonid.
Prantsuskeelne värvinimetuste portaal pourpre.com annab terassinise ("bleu acier") vasteks toonivahemiku keskmise tumedusega kergelt murtud sinistest 
RAL värvikaardi toon 5011 "Stahlblau" on väga tumeda potisinisega sarnanev toon .
Pantone värvitoon 18-4222 "Bluesteel" on keskmine potisinine .
Veebivärvid "SteelBlue" ja "LightSteelBlue" on heledad veidi tuhmjad sinised toonid , mida esineb mitmes variandis
Hugo Guillamón

Hugo Guillamón Sanmartín (sündinud 31. jaanuaril 2000 Donostias) on Hispaania jalgpallur, kes mängib keskkaitsja või poolkaitsjana Hispaania kõrgliigaklubis Valencia ja Hispaania jalgpallikoondises.
Valencia noorteakadeemiaga liitus ta 2009. aastal. Hooajal 2017/18 debüteeris ta klubi reservmeeskonnas Hispaania tugevuselt kolmandas liigas. Hispaania kõrgliigas tegi ta Valencia põhimeeskonnas debüüdi 22. jaanuaril 2020 mängus Real Sociedadi vastu. Valencia põhikoosseisu on ta kuulunud alates hooajast 2020/21. 22. novembril 2020 lõi ta mängus Deportivo Alavése vastu oma esimese värava Hispaania kõrgliigas. 2022. aasta oktoobris pikendas ta Valenciaga lepingut kuni 2026. aasta juunini.
Aastatel 2016–2021 mängis Guillamón Hispaania noortekoondistes. Euroopa omavanuste meistriks tuli ta 2017. aastal Hispaania kuni 17-aastaste koondisega ja 2019. aastal Hispaania kuni 19-aastaste koondisega. Hispaania jalgpallikoondises debüteeris ta 8. juunil 2021 sõprusmängus Leedu vastu ja lõi selles mängus ka värava. Ta kuulus Hispaania koondisse 2022. aasta maailmameistrivõistlustel, kuid üheski mängus ta väljakule ei pääsenud.
Ta õpib Valencia Polütehnilises Ülikoolis biomeditsiinitehnikat.
Kiirreageerimisjõudude diviis

Kiirreageerimisjõudude diviis (saksa keeles "Division Schnelle Kräfte", lühendatult DSK) on Saksamaa maaväe väeüksus.
World Energy Outlook

"World Energy Outlook" ("Maailma Energia Väljavaade") on iga-aastane aruanne, mida kirjastab Rahvusvaheline Energiaagentuur. Väljaandes avaldatakse maailma energiaturu vahepealseid ja pikaajalisi prognoose, laiaulatuslikku statistikat, analüüse ja nõu nii valitsustele kui ka energiaettevõtetele energiajulgeoleku, keskkonnakaitse ja majandusliku arengu teemadel. Esimest korda ilmus aruanne 1977. aastal ja igal aastal on seda välja antud alates 1998. aastast.
Aini piiskopkond

Aini piiskopkond (Le diocèse du département de l'Ain) oli Prantsuse revolutsiooni ajal, aastail 1790–1801 eksisteerinud konstitutsiooniline piiskopkond.
Piiskopkonna maa-ala kattus Aini departemanguga, keskus oli Belleys. Ainus ametisolnud piiskop oli Jean-Baptiste Royer (aastail 1791–1793). Revolutsioonieelne Belley piiskopkond taastati 1822. aastal.
Hamiltoniaan

Hamiltoniaan on analüütlises mehaanikas ja kvantmehaanikas matemaatiline operaator, mis kirjeldab olekuvektori ja oleku energia vahelist seost ja seepärast määrab süsteemi oleku muutust ajas.
On nimetatud William Rowan Hamiltoni järgi.
Bang Khae

Bang Khae (tai บางแค) on Bangkoki linnaosa ("khet"). Linnaosa asub Bangkoki lääneosas.
Linnaosa koosneb neljast asumist ("khwaeng"): Bang Khae, Bang Khae Nuea, Bang Phai ja Lak Song.
Bang Khae linnaosa on moodustatud 6. märtsil 1998.
Nong Khaem

Nong Khaem (tai หนองแขม) on Bangkoki linnaosa ("khet"). Linnaosa asub Bangkoki lääneosas.
Linnaosa koosneb kahest asumist ("khwaeng"): Nong Khaem ja Nong Khang Phlu.
Nong Khaem linnaosa on moodustatud 1972. aastal. Praegustes piirides on alates 1998. aastast.
Simon Hjalmarsson

Mats Simon Hjalmarsson (sündinud 1. veebruaril 1989 Gislavedis) on Rootsi jäähokimängija, kes mängib Soome kõrgliigaklubis Vaasa Sport ründajana paremäärel.
Ta alustas klubikarjääri Rootsi klubis Frölunda. Frölunda meeskonnas debüteeris ta Rootsi kõrgliigas hooajal 2007/08, kuid sai sel hooajal klubi põhimeeskonnas kirja vaid ühe mängu. Aastatel 2008–2009 mängis ta Rootsi esiliigaklubis Borås HC. Hooajal 2009/10 mängis ta Rootsi kõrgliigas Rögle, aastatel 2010–2012 kaks hooaega Luleå ja aastatel 2012–2014 kaks hooaega Linköpingi ridades.
2007. aastal valis St. Louis Blues ta NHL-i "draft"is 39. valikuna. 2014. aasta juunis sõlmis ta üheaastase lepingu NHL-i klubiga Columbus Blue Jackets. Hooajaeelses treeninglaagris Hjalmarsson piisavat muljet ei avaldanud, mistõttu määrati ta American Hockey League'i (AHL) Blue Jacketsi tütarklubisse Springfield Falcons. Hjalmarsson ei olnud AHL-is mängimisest huvitatud ja tema leping Blue Jacketsiga lõpetati.
2014. aasta oktoobris sõlmis Hjalmarsson lepingu KHL-i klubiga Moskva CSKA. Seal mängis ta kuni hooaja 2015/16 lõpuni.
Aastatel 2016–2021 kuulus Hjalmarsson viis hooaega Frölunda meeskonda. Aastatel 2017, 2019 ja 2020 võitis ta Frölundaga Jäähoki Meistrite Liiga. 2019. aastal tuli ta klubiga Rootsi meistriks.
2021. aasta mais sõlmis ta lepingu Austria klubiga Graz99ers, kus mängis ühe hooaja. 2022. aasta aprillis siirdus ta Vaasa Sporti. 2022. aasta detsembris pikendas ta Vaasa Spordiga lepingut kahe aasta võrra.
2009. aastal võitis Hjalmarsson Rootsi kuni 20-aastaste koondisega juunioride maailmameistrivõistlustel hõbemedali. Rootsi jäähokikoondise koosseisus tuli ta 2013. aastal maailmameistriks ja võitis 2014. aasta maailmameistrivõistlustel pronksmedali.
Thung Khru

Thung Khru (tai ทุ่งครุ) on Bangkoki linnaosa ("khet").
Linnaosa koosneb kahest asumist ("khwaeng"): Bang Mot ja Thung Khru.
Thung Khru linnaosa on asutatud 1998. aastal.
Huai Khwang

Huai Khwang (tai ห้วยขวาง) on Bangkoki linnaosa ("khet"). Huai Khwang linnaosa asub Bangkoki keskosas.
Linnaosa koosneb kolmest asumist ("khwaeng"): Huai Khwang, Bang Kapi ja Sam Sen Nok.
Huai Khwang linnaosa on moodustatud 1973. aastal. Praegustes piirides on alates 1993. aastast.
Huai Khwangi on alates 2010. aastatest elama asunud palju hiinlasi ja linnaosa on tuntud kui "uus hiinalinn" (traditsiooniline hiinalinn on Samphanthawong).
Josh Sargent

Joshua Thomas Sargent (sündinud 20. veebruaril 2000 O'Fallonis Missouri osariigis) on USA jalgpallur, kes mängib Inglismaa esiliigaklubis Norwich City ja USA jalgpallikoondises.
Jalgpalli hakkas ta mängima USA-s. 2018. aasta jaanuaris liitus ta Saksamaa klubiga Bremeni Werder. Klubi põhimeeskonnas debüteeris ta 7. detsembril 2018 mängus Düsseldorfi Fortuna vastu ja lõi kaks minutit pärast mängu sekkumist kohe väravaga. Sellega sai Sargent klubi ajaloo kiiremini värava löönud debütandiks. Bremeni Werderi põhikoosseisu kuulus Sargent alates hooajast 2019/20.
2021. aasta augustis sõlmis Sargent nelja-aastaselepingu Norwich Cityga, mis mängis toona Inglismaa kõrgliigas. Üleminekusumma oli umbes 9,5 miljonit eurot. Inglismaa kõrgliigas lõi Sargent oma ainsad väravad sel hooajal 21. jaanuaril 2022 mängus Watfordi vastu.
Alates 2015. aastast mängis Sargent USA noortekoondistes. 2017. aastal jõudis ta USA kuni 20-aastaste koondisega juunioride maailmameistrivõistlustel. Sargent lõi turniiril neli väravat ja andis ühe väravasöödu ning pälvis Hõbesaapa auhinna ("Silver Boot"). Ühtlasi sai Sargent kõige nooremaks USA väravalööjaks juunioride maailmameistrivõistlustel. USA jalgpallikoondises debüteeris ta 28. mail 2018 sõprusmängus Boliivia vastu ja lõi selles mängus kohe ka värava. Ta kuulus USA koondisse 2022. aasta maailmameistrivõistlustel.
Toruhambulised

Toruhambulised ("Tubulidentata") on loomade selts imetajate klassist. Seltsi ainuke praegu elav liik on tuhnik, kuid fossiilide järgi on teada ka hulk väljasurnud toruhambuliste liike.
Küüniskabjalised

Küüniskabjalised ("Hyracoidea") on loomade selts imetajate klassist. Seltsis on üks sugukond, damaanlased, nelja retsentse liigiga. Küüniskabjaliste lähimad sugulased on londilised ja meriveiselised.
Yeremy Pino

Yeremy Jesús Pino Santos (sündinud 20. oktoobril 2002 Las Palmases) on Hispaania jalgpallur, kes mängib äärepoolkaitsjana Inglismaa kõrgliigaklubis Crystal Palace ja Hispaania jalgpallikoondises.
Aastatel 2011–2014 kuulus Pino Huracáni ja 2014–2017 Las Palmase noortesüsteemi. Seejärel liitus ta Villarrealiga. Villarreali põhimeeskonnas debüteeris Pino 22. oktoobril 2020 UEFA Euroopa Liiga alagrupiturniirimängus Sivasspori vastu. Hispaania kõrgliigas tegi ta debüüdi kolm päeva hiljem mängus Cádizi vastu. Esimese värava lõi ta Villarreali meeskonnas 29. oktoobril Euroopa Liiga alagrupimängus Qarabaği vastu. Samal hooajal tuli ta Villarrealiga ka Euroopa Liiga võitjaks. Euroopa Liiga finaalis Manchester Unitedi vastu sai Pino 18 aasta ja 218 päeva vanuselt Hispaania kõige nooremaks mängijaks, kes on mõnel Euroopa klubide turniiri finaalis algkoosseisu kuulunud (eelmine rekord kuulus 2000. aastast Iker Casillasele), lisaks kõige nooremaks Euroopa Liiga võitjaks. Hispaania kõrgliigas lõi Pino esimese värava 22. detsembril 2020 mängus Athletic Bilbao vastu.
27. veebruaril 2022 lõi ta Hispaania kõrgliigamängus neli väravat Espanyoli vastu. Ta sai Hispaania kõrgliigas kõige nooremaks mängijaks, kes on teinud esimesel poolajal kübaratriki. Sel hooajal lõi Pino Hispaania kõrgliigas värava vaid veel kahes mängus.
2025. aasta augustis siirdus ta 26 miljoni naelsterlingi eest Crystal Palace'i. Inglismaa kõrgliigas debüteeris ta sama aasta 31. augustil mängus Aston Villa vastu, kui sekkus mängu vahetusest.
Hispaania jalgpallikoondises tegi Pino debüüdi 6. oktoobril 2021 UEFA Rahvuste Liiga mängus Itaalia vastu. Koondisekarjääri esimese värava lõi ta 29. märtsil 2022 sõprusmängus Islandi vastu. Ta kuulus Hispaania koondisse 2022. aasta maailmameistrivõistlustel, kuid üheski mängus ta väljakule ei pääsenud.
Don Mueang

Don Mueang (tai ดอนเมือง) on Bangkoki linnaosa ("khet"). Don Mueangi linnaosa asub Bangkoki põhjaosas.
Linnaosa koosneb kolmest asumist ("khwaeng"): Si Kan, Don Mueang ja Sanam Bin.
Don Mueangi linnaosa on moodustatud 1989. aastal. Praegustes piirides on alates 1997. aastast. Linnaosas asub Don Mueangi rahvusvaheline lennujaam.
Ševroonhelmes

Ševroonhelmes ehk rosetthelmes on teatud liiki mitmekihiline, enamasti punasest, sinisest ja piimvalgest klaasist ümar helmes, mille valmistamisviis sarnaneb "millefiori"-mosaiikklaasvarda valmistamisega.
Varauusajal valmistati ševroonhelmeid esmajoones Murano saarel ja Veneetsias ning neid kasutati ühe populaarse kaubaartiklina Aafrikas ja Uues maailmas põliselanikega kauplemisel, kuid ševroonhelmed jõudsid ka Euroopa talurahvaehetesse, sealhulgas Eestis.
Valmistamine.
1496. aastal on registreeritud dokumentides, et Muranol arendati Barovieri töökojas välja klaashelmeste valmistamise tehnoloogia ning hakati tegema rosetthelmeid. Nende valmistamise tehnoloogia oli järgmine: piibule tehti klaasimull, mida meister rullis metallplaadil. Seejärel kastis ta selle järgmisse, teist värvi klaasi, rullis taas ning pressis vormis tähekujuliseks. Seda protsessi korrati mitu korda. Seejärel venitati mitmekihilisest klaasist toorik pikaks vardaks. Jahutatud varras lõigati tükkideks ning tükkide otsad lihviti ümaraks, nii et saadi ümar helmes, mille ristlõikel on tähekujuline muster.
Levinumad värvid olid sinine, punane ja valge, kuid kasutati ka muid kombinatsioone, näiteks rohelist ja kollast. Enim leitakse neid tänini Lääne-Aafrikast.
Eestis.
Eesti arheoloogias on ševroonhelmeid varem leitud Tallinna Harju värava eeslinna ja Tartumaa Nõuni külakalmistu leiumaterjalis, samuti 2022. aastal leitud 1560. aastate lõpu või 1570. aastate alguse peitleius Mõdrikul.
Ukraina siseministeerium

Ukraina siseministeerium (ukraina keeles "Міністерство внутрішніх справ України") on Ukraina valitsusasutus. 
Ajalugu.
2023. aasta veebruari alguses teatas Ukraina siseministeerium, et ministeeriumi valitsemisalas formeeritakse vasturünnaku tegemiseks ründeüksused. Pärast seda selgus üksuste nimekiri koos uute lisanimetustega.
Arnold von Tideböhl (1860−1919)

Arnold Johann Heinrich von Tideböhl (10. aprill (vkj) 1860 Riia − 14. jaanuar 1919 Tartu) oli jurist, toimetaja ja poliitik.
Elulugu.
Päritolu ja haridustee.
Ta põlvnes 1730. aastatel Eestimaale rännanud Pommeri suguvõsast. Tema isa oli Liivimaa kindralkuberneri kantselei direktor salanõunik Arnold von Tideböhl (1818−1888). Ema Franziska (Fanny) Marie Josepha von Eltz (1822−1892) pärines Korneti mõisnike suguvõsast. Hariduse omandas Peterburis Anna koolis, Viljandi maagümnaasiumis ja Tartu gümnaasiumis. 1879−1883 ja 1884 tudeeris ta Tartu ülikoolis õigusteadust. Stuudiumi lõpetas 1885. aastal õigusteaduse kandidaadi kraadiga.
Tegevus juristina.
Pärast ülikooliõpinguid teenis aastatel 1886−1887 Riia rae auskultandina. Seejärel oli kuni 1889. aastani Riias rae- ja õuekohtu advokaat. Siirdus Venemaale ja oli kaks aastat (1889−1891) Tiflisi apellatsioonikohtu auskultant.
Riias ja Tartus.
Naasis oma sünnilinna Riiga ja oli aastatel 1892−1902 väljaande Baltische Monatsschrift toimetaja. 1903. aastal kolis Tartusse. Alates 1903. aastast oli Tartu-Võru aadli eestkosteasutuse sekretär. Ta oli Liivimaa Saksa Seltsi asutajaid (1906); aastatel 1906−1912 oli ta selle Tartu osakonna (grupi) viitsepresident ja seejärel kuni 1914 president (esimees). 1906. aastal Tartu linnavolikogu valimiste eel juhtis Saksa valimisbürood. Aastatel 1914−1915 oli ta Küüni tänaval asunud pangakontori omanik. 1915. aastal küüditati ta sise-Venemaale Tomski kubermangu, kuid naasis kaks aastat hiljem. Seejärel oli taas Tartus pangakontori omanik. 1917 ja 1918 oli ta väljaande Dorpater Nachrichten toimetaja.
Surm.
Mõrvati enamlaste poolt Tartu Krediitkassa keldris 14. jaanuaril 1919. Maetud Raadi (Tartu Vana-Jaani) kalmistule.
Isiklikku.
Naitus 1908. aastal Elisabeth Louise Emma von Rieckhoffiga (1881−1932). Sellest liidust sündis tütar Franziska Bertha Dorothea (Dori) von Tideböhl (1911−1990), kes abiellus Riiast pärit õigusteaduse magistri Hermann Gustav Friedrich Theodor von Hirschheydtiga (1899−1973).
Bildein

Bildein [bɪlˈdaɪ̯n] (ungari "Beled") on vald ("Gemeinde") Austrias Burgenlandi liidumaal Güssingi ringkonnas.
Bogislaus Tideböhl

Bogislaus Tideböhl (19. oktoober (vkj) 1762 Tallinn − 15. august (vkj) 1819 Miitavi) oli pedagoog ja koolijuht. Õuenõunik.
Elulugu.
Päritolu ja haridustee.
Põlvnes Pommeri päritolu literaadisuguvõsast. Tema isa oli Tallinna toomkooli konrektor Karl Bogislaus Tideböhl (1719−1770), ema Dorothea Elisabeth Lado (1732−1803). Õppis Tallinna Rüütli- ja Toomkoolis. 1783−1785 oli ta Göttingeni ülikooli teoloogiatudeng.
Pedagoog ja koolijuht.
Pärast ülikoolistuudiumi lõppu siirdus ta Venemaale Moskvasse, kus oli eraõpetaja. Aastatel 1789−1804 oli Viiburis kohaliku kroonupeanormaalkooli matemaatika ülemõpetaja. 1814−1819 oli ta Eestimaa kubermangukoolide ja Tallinna kubermangugümnaasiumi direktor. Seejärel nimetati Kuramaa kubermangukoolide ja Miitavi gümnaasiumi direktoriks, kuid suri peagi samal aastal.
Damaanlased

Damaanlased ("Procaviidae") on sugukond imetajaid, küüniskabjaliste seltsi ainus liige. Damaanid on enamasti kaljudel elavad väikesed herbivoorid, kes täidavad sama ökoloogilist nišši nagu mõned jäneselised ja närilised. Nad elutsevad põhiliselt Aafrikas; vaid kaljudamaani leidub ka Lähis-Idas. Damaanide lähimad sugulased on londilised ja meriveiselised.
Tüüpiline damaan kaalub 2-5 kg ning on 30-70 cm pikk.
Vikipeedia tsenseerimine

Vikipeedia tsenseerimine on sellele ligipääsu piiramine, tegevuse tõkestamine, ähvardamine ja selle toimetajate tagakiusamine, see võib toimuda laiaulatuslikult ja pikema aja vältel või ka kitsamalt ja lühemaajaliselt. Tervet riiki hõlmav Vikipeedia blokeerimine on toimunud näiteks sellistes riikides nagu Valgevene, Iraan, Pakistan, Venemaa, Saudi Araabia, Süüria, Tuneesia, Türgi, Usbekistan ja Venezuela. Vikipeediale ligipääs on takistatud alates 2019. aasta 23. aprillist Hiinas ja 2021. aasta 21. veebruarist Myanmaris.
Mõnikord võib olla riigis suur osa internetist tsenseeritud ning see võib hõlmata muuhulgas ka Vikipeediat, samuti võib olla tõkestatud ligipääs teatud artiklitele, mida peetakse solvavaks. Kui Vikipeedia kasutas HTTP edastusprotokolli, said valitsused blokeerida üksikuid artikleid, kuid alates 2011. aastast võeti kasutusele HTTPS ja selle puhul on võimalik tsenseerida vaid tervet vastava keele lehekülge blokeerides, toimetajaid vahistades ja kohtusse andes.
Tsenseerimisviisid.
Terve ühe keele Vikipeedia blokeerimine.
Mõnedes riikides, näiteks Hiinas, on terve koduleht blokeeritud, teised riigid kasutavad mõnekuulist või -tunnist blokeerimisperioodi (vastavalt Süüria ja Pakistan).
Artiklite blokeerimine.
Mõnedes riikides blokeeritakse artikleid, mis kirjeldavad valitsevale võimule ebameeldivaid teemasid, näiteks Venemaal või Iraanis.
Toimetajate kohtusse andmine.
Sihikule on võetud toimetajad, kes koostavad artikleid, mida (näiteks Saudi Araabia) valitsus, asutused või eraisikud soovivad tsenseerida.
Trahvimine.
Venemaa kohtus määrati 2022. aastal Wikimediale trahv viis miljonit rubla (65 000 dollarit) ja 2023. aastal kaks miljonit rubla (27 000 dollarit), kuna Vikipeedias kirjeldati Venemaa Ukraina invasiooni võimude poolt keelatud viisil ning keelduti infot kustutamast.
Administraatorite värbamine.
Inim- ja digiõiguste grupid leidsid 2022. aastal, et Saudi Araabia valitsus oli värvanud mõned Vikipeedia administraatorid, kelle abil püüti mõjutada seda, kuidas kuningriiki entsüklopeedias kirjeldatakse.
Reaktsioonid.
Kui Venemaa valitsus ähvardas 2022. aasta kevadel Vikipeediale ligipääsu tõkestada, siis laadisid sellele järgnenud päevade jooksul ligi 150 000 kasutajat alla torrentfaili, mille abil sai kogu venekeelse Vikipeedia (1,8 miljonit artiklit, 29 gigabaiti) alla laadida.
Blokeerimine protestivahendina.
Eesti-, hispaania-, itaalia- ja lätikeelse Vikipeedia kogukonnad muutsid oma keeleversiooni sisu 2018. aastal ajutiselt kättesaamatuks, protestides Euroopa Liidu autoriõiguste direktiivi muudatuste vastu, mis vikipedistide hinnangul ähvardas vaba internetti ja ohustas Vikipeedia toimimist.
Maire Koppel

Maire Koppel (sündinud 3. aprillil 1959) on eesti sotsiaaltöötaja, Tartu linna aukodanik.
Maire Koppel on aastast 1997 MTÜ Iseseisev Elu asutaja ja juht. Iseseisev Elu on pakkunud sotsiaaleluasemel elavatele inimestele tugiisikuteenust, aidanud Varjupaigas elavatel kodututel taastada tööharjumusi. Enam kui kolmsada erivajadusega inimest saavad tuge igapäevase eluga toimetulekuks, eluks kogukonnas ja tööoskuste omandamiseks. Suuresti Maire Koppeli käivitud Tartu Toidupanga panus väiksema sissetulekuga inimeste igapäevasesse toimetulekusse on märkimisväärne.
Ta on hariduselt sotsiaaltöötaja ja täiendanud end mitmel pool välisriikides. Maire Koppel on Tartu Tervishoiu Kõrgkooli ja OÜ Luwi õppejõud, koolitades tegevusjuhendajaid.
Tema praktikasse rakendatud teadmistest on välja kasvanud ka mitmed ettepanekud Eesti riigile, nt on ta Sotsiaalteenuste Juhtide Nõukoja juhatuse esimehena algatanud pikaajalist hooldust vajavate inimeste hooldekodu tasu maksmise mudeli väljatöötamise.
Maire Koppel kuulub Eesti Sotsiaaltöö Assotsiatsiooni ja Eesti Psühhosotsiaalse Rehabilitatsiooni Ühingusse. Üle kümne aasta kuulus ta Eesti Ettevõtlike Naiste Assotsiatsiooni, kus oli kolm aastat Tartu piirkonna president. Maire Koppeli algatatud ettevõtmised on aastakümneid aidanud elus toime tulla kõige kergemini haavatavatel inimestel. Tänu tema pühendunud tegevusele on paljude töötute, kodutute ja vaimupuudega inimeste elukvaliteet tunduvalt tõusnud, seda nii Tartus kui mitmel pool kaugemal.
Laura Välik

Laura Välik (sündinud 9. juulil 1987) on eesti ajakirjanik.
Ta on õppinud Tallinna Ülikoolis Lähis-Ida ja Aasia kultuurilugu.
Ta on noorsootöö ajakirja Mihus peatoimetaja. 
Ta on töötanud türgi keele õpetajana.
Manaati

Manaati ehk kariibi lamantiin ("Trichechus manatus") on peamiselt taimetoiduline veeimetaja, suurim loom meriveiseliste seltsist. Ta elutseb põhiliselt Kariibi mere rannikualadel, ulatudes oma levialaga Floridast Põhja-Brasiiliani.
Eluviisilt sarnaneb manaati teiste meriveiselistega. Nagu lamantiin, jõemanaati ja dugong, ujub manaati aeglaselt mööda veekogupõhja ja toitub põhiliselt veetaimedest.
Sportlaste loendid

Sportlasi on üles loetletud järgnevates loendites:
Eesti sportlased on loetletud ka Eesti sportlaste loendis.
Hypoderma

Hypoderma on kahetiivaliste seltsi kuuluv putukaperekond.
Perekonda kuuluvad liigid "Hypoderma actaeon", "Hypoderma bovis", "Hypoderma diana", "Hypoderma lineatum", "Hypoderms sinense" ja "Hypoderma tarandi".
Leivi Šer

Leivi Šer (sündinud 2. novembril 1941 Tšistopolis Tatari ANSV-s) on Eesti ajakirjanik ja poliitik.
Ta lõpetas 1970. aastal Tartu Riikliku Ülikooli vene filoloogina. 
Aastail 1996–1997 oli ta Eesti Televisiooni venekeelsete saadete toimetuse peatoimetaja.
Ta on tõlkinud raamatuid eesti keelest vene keelde.
Palais de Tokyo

Tokyo palee (prantsuse keeles "Palais de Tokyo", varem "Palais des Musées d'art moderne") on kaasaegse kunsti muuseum, mis asub Pariisis 16. linnaosas Seine'i jõega paralleelselt kulgeval Président-Wilsoni avenüül ("13 avenue du Président-Wilson"). Hoonest paarsada meetrit kirdes asub sarnase arhitektuuriga Chaillot' palee. Tokyo palee välisfassaad koosneb marmorist.
Enne Tokyo paleed asus samas kohas seebivabrik.
Hoone nimetus on aja jooksul korduvalt muutunud. Algsest Tokio paleest ("palais de Tokio") sai pärast sõda New-Yorgi palee ("palais de New-York"). Viimaks esmane nimi taastati kuna hoone kagufassaad jäi suunaga toonase "quai de Tokio" (praeguse New-Yorgi avenüü) poole.
Tokyo, Chaillot' ja Iéna paleed moodustavad kolmiku, mis ehitati 1937. aasta Pariisi maailmanäituseks.
Ukraina vabatahtlike armee

Ukraina vabatahtlike armee (ukraina keeles "Українська добровольча армія", lühend UDA) on Ukrainas moodustatud omakaitseühendus. 
Ajalugu.
UDA võttis 2022. aastal osa sõjategevusest Vene vägede vastu.
Bocksdorf

Bocksdorf (ungari "Baksafalva") on vald ("Gemeinde") Austrias Burgenlandi liidumaal Güssingi ringkonnas.
Burgauberg-Neudauberg

Burgauberg-Neudauberg on vald ("Gemeinde") Austrias Burgenlandi liidumaal Güssingi ringkonnas.
Eberau

Eberau ([eːbəˈʁaʊ̯]; horvaadi "Eberava", ungari "Monyorókerék") on vald ("Marktgemeinde") Austrias Burgenlandi liidumaal Güssingi ringkonnas.
Ungari nimi "Monyorókerék" tuleb sõnadest "mogyoró" 'sarapuupähkel' ja "kerek" 'ümmargune'.
Gerersdorf-Sulz

Gerersdorf-Sulz (ungari "Németszentgrót-Sóskútfalu") on vald ("Gemeinde") Austrias Burgenlandi liidumaal Güssingi ringkonnas.
Großmürbisch

Großmürbisch on vald ("Gemeinde") Austrias Burgenlandi liidumaal Güssingi ringkonnas. Seal elas näitleja Frank Hoffmann.
Güttenbach

Güttenbach (horvaadi "Pinkovac", ungari "Pinkóc", sloveeni "Pinkovec, Pinkovci") on vald ("Marktgemeinde") Austrias Burgenlandi liidumaal Güssingi ringkonnas.
Thonburi

Thonburi (tai ธนบุรี) on Bangkoki linnaosa ("khet"). Linnaosa asub Chao Phraya jõe paremal (läänepoolsel) kaldal.
Linnaosa koosneb seitsmest asumist ("khwaeng"): Wat Kanlaya, Hiran Ruchi, Bang Yi Ruea, Bukkhalo, Talat Phlu, Dao Khanong ja Samre.
Thonburi oli iseseisev linn kuni 1971. aastani, mil liideti Bangkokiga.
Hackerberg

Hackerberg (horvaadi "Štinjački Vrh") on vald ("Gemeinde") Austrias Burgenlandi liidumaal Güssingi ringkonnas.
Dusit

Dusit (tai ดุสิต) Bangkoki linnaosa ("khet"). Linnaosa asub Bangkoki kesklinnas Chao Phraya jõe vasakul (idapoolsel) kaldal.
Linnaosa koosneb viiest asumist ("khwaeng"): Dusit, Wachiraphayaban, Suan Chitlada, Si Yaek Maha Nak ja Thanon Nakhon Chai Si.
Linnaosas asuvad mitmed valitsusasutused ja kuningalossid.
Guinecourt

Guinecourt on vald Põhja-Prantsusmaal Pas-de-Calais' departemangus.
Väga väike põllumajandusküla asub 45 km Arrasist läänes, maantee D105 ümbruses.
Mattis Jaama

Mattis Jaama (sündinud 28. mail 1992) on eesti orienteeruja.
Eesti meistrivõistlustel suusaorienteerumises on ta aastatel 2016–2022 võitnud 16 kulda ja 3 hõbedat.
2020. aasta suusaorienteerumise EMil Venemaal Hantõ-Mansiiskis võitis ta segateatesprindis koos Daisy Kudrega pronksi.
2021. aasta suusaorienteerumise MMil Eestis Käärikul võitis ta segateatesprindis koos Daisy Kudrega pronksmedali.
2022. aasta suusaorienteerumise MMil Soomes Kemis võitis ta segateatesprindis koos Daisy Kudre-Schnyderga pronksmedali.
2023. aasta suusaorienteerumise EMil Lätis Madonas võitis ta segateatesprindis koos Daisy Kudre-Schnyderiga hõbeda.
Habarcq

Habarcq on vald Põhja-Prantsusmaal Pas-de-Calais' departemangus.
Väike põllumajandusküla asub 13 km Arrasist läänes, teede D339 ja D7 ristumiskoha ümbruses.
Halloy (Pas-de-Calais)

Halloy on vald Põhja-Prantsusmaal Pas-de-Calais' departemangus.
Väike põllumajandusküla asub 32 km Arrasist edelas, maantee D24 ümbruses.
Hamblain-les-Prés

Hamblain-les-Prés on vald Põhja-Prantsusmaal Pas-de-Calais' departemangus.
Põllumajandusküla asub 13 km Arrasist idas, teede D34 ja D43 ristumiskoha ümbruses. &lt;br&gt;"Autoroute A26" möödub külast u. 800 m kaugusel.
Hamelincourt

Hamelincourt on vald Põhja-Prantsusmaal Pas-de-Calais' departemangus.
Põllumajandusküla asub 13 km Arrasist lõunas, teede D36 ja D12 ristumiskoha ümbruses.
Hannescamps

Hannescamps on vald Põhja-Prantsusmaal Pas-de-Calais' departemangus.
Põllumajandusküla asub 21 km Arrasist edelas, teede D3 ja D8 ristumiskoha ümbruses.
Haplincourt

Haplincourt on vald Põhja-Prantsusmaal Pas-de-Calais' departemangus.
Põllumajandusküla asub 29 km Arrasist edelas, teede D7 ja D20 ristumiskoha ümbruses.
Mati Kuulmann

Mati Kuulmann (21. märts 1941 Tallinn – 9. oktoober 2004 Tallinn) oli eesti jääpurjetaja ja purjetaja.
Õppis Tallinna 36. keskkoolis ja kaugõppes Tallinna 21. keskkoolis. Purjetamist alustas 1955 ja jääpurjetamist 1972 Kalevi Jahtklubis Ernst Kuzmanovi juhendamisel. 
Sportlike saavutuste hulka kuuluvad:
Töötas aastatel 1976–94 Kalevi Jahtklubis sadamakaptenina. Aastast 1994 oli Jääpurjetamisliidu president. Spordiselts Kalevi auliige (1976).
Isiklikku.
Mati Kuulmanni poeg on purjetaja ja ettevõtja Rene Kuulmann.
Haravesnes

Haravesnes on vald Põhja-Prantsusmaal Pas-de-Calais' departemangus.
Väga väike põllumajandusküla asub 47 km Arrasist läänes, maantee D117 ääres.
Haucourt (Pas-de-Calais)

Haucourt on vald Põhja-Prantsusmaal Pas-de-Calais' departemangus.
Väike põllumajandusküla asub 19 km Arrasist kagus, teede D939 ja D9 ristumiskoha ümbruses.
Muslimid (etniline rühm)

Muslimid olid Jugoslaavia Föderatiivses Sotsialistlikus Vabariigis ja on pärast Jugoslaavia lagunemist moodustunud uutes iseseisvates riikides lõunaslaavlaste hulka kuuluv etniline rühm. 
Muslimeid iseloomustab eelkõige nende ajalooline seotus Jugoslaavia piirkonnaga, islami usk ning ühine kultuur ja keel (serbohorvaadi keel).
Muslimid said Jugoslaavias ametliku etnilise rühma staatuse 1971. aastal, kui viidi põhiseadusse sisse vastavad parandused. 1991. aasta Jugoslaavia rahvaloenduse andmeil oli muslimeid 2 353 000.
Pärast Jugoslaavia lagunemist 1990. aastate esimesel poolel toimunud Jugoslaavia sõja tulemusel moodustusid uued iseseisvad riigid, nende seas Bosnia ja Hertsegoviina. Suurem osa muslimeid identifitseeris end etniliselt bosnialastena. 
2011. aastal määratles end Jugoslaavia lagunemise järgses Balkani maades etnilise muslimina umbes 100 000 inimest.
Haute-Avesnes

Haute-Avesnes on vald Põhja-Prantsusmaal Pas-de-Calais' departemangus.
Haute-Avesnes asub 10 km Arrasist läänes, teede N39 ja D62 ristumiskoha ümbruses.
Hautecloque

Hautecloque on vald Põhja-Prantsusmaal Pas-de-Calais' departemangus.
Põllumajandusküla asub 37 km Arrasist läänes, teede D102 ja D102E ristumiskoha ümbruses.
Håvard Nielsen

Håvard Kallevik Nielsen (sündinud 15. juulil 1993 Oslos) on Norra jalgpallur, kes mängib ründaja või äärepoolkaitsjana Saksamaa esiliigaklubis Hannover 96.
Norra kõrgliigas debüteeris Nielsen 2009. aastal Vålerenga meeskonnas. Vålerenga põhimeeskonnas hakkas ta mängima 2011. aastal.
2012. aasta juulis liitus ta Austria kõrgliigaklubiga Salzburgi Red Bull. 2014–2015 oli ta poolteist hooaega laenul Saksamaa klubis Braunschweigi Eintracht. Pärast seda ongi ta mänginud vaid Saksamaa klubides: 2016–2017 SC Freiburgis, 2017–2018 Düsseldorfi Fortunas, 2019 MSV Duisburgis, 2019–2022 Greuther Fürthis ja alates hooajast 2022/23 Hannover 96-s.
Norra jalgpallikoondises mängis Nielsen aastatel 2012–2015 kokku 14 korda ja lõi kaks väravat – 14. novembril 2012 sõprusmängus Ungari vastu ja 13. oktoobril 2014 EM-i valikmängus Bulgaaria vastu.
Hauteville (Pas-de-Calais)

Hauteville on vald Põhja-Prantsusmaal Pas-de-Calais' departemangus.
Põllumajandusküla asub 18 km Arrasist läänes, teede D66 ja D68 ristumiskoha ümbruses.
Jugoslaavlased

Jugoslaavlased oli Jugoslaavia liitriigi elanikunimetus.
Liitriigi nimeks oli aastatel 1918–1929 Serblaste, Horvaatide ja Sloveenide Kuningriik, 1929–1941 Jugoslaavia Kuningriik, 1946–1963 Jugoslaavia Föderatiivne Rahvavabariik, 1963–1991 Jugoslaavia Föderatiivne Sotsialistlik Vabariik ja 1992–2003 Jugoslaavia Liitvabariik.
Jugoslaavlased (rahvas)

Jugoslaavlased olid Jugoslaavia Föderatiivse Sotsialistliku Vabariigi nn "seitsmes" rahvas. 
Jugoslaavia kuus suuremat etnilist rühma olid serblased, horvaadid, muslimid, albaanlased, sloveenid ja makedoonlased. Alates 1961. aastast oli Jugoslaavia elanikel võimalus rahvaloenduse käigus identifitseerida end soovi korral jugoslaavlasena. Nende osakaal hakkas kasvama. 1981. aasta rahvaloenduse andmeil oli neid juba 1,2 miljonit, mis moodustas 5,4% elanikkonnast. Jugoslaavlased tõusid seitsmendaks etniliseks rühmaks liitriigis. Kuigi 1991. aasta rahvaloenduse järgi selliste jugoslaavlaste arv oli vähenenud 710 000-ni, jäid nad suuruselt seitsmendaks rahvaks Jugoslaavia FSV-s. 
Pärast Jugoslaavia lagunemist.
Pärast Jugoslaavia lagunemist 1990. aastate esimesel poolel toimunud Jugoslaavia sõja tulemusel moodustusid uued iseseisvad riigid. Kõigis neis nende elanike arv, kes jätkuvalt soovisid end identifitseerida jugoslaavlasena, drastiliselt vähenes (näiteks Bosnia ja Hertsegoviinas 242 680-lt (1991) 2570-le (2013)).
Jugoslaavlased Serbias

Jugoslaavlased Serbias (serbia keeles: "Југословени у Србији") on etniline kogukond Serbias, kes peab end jugoslaavlasteks ja kellel puudub muu etniline identiteet (erinevalt Serbias elavatest serblastest, horvaatidest, montenegrolastest, bosnialastest ja teistest rahvustest inimestest, kes peavad end samuti jugoslaavlasteks, kuid ei pea end jugoslaavlaste etnilise rühma osaks).
2011. aasta rahvaloenduse andmeil oli Serbias 23 300 inimest, kes lasid end kirja panna jugoslaavlasena (võrdluseks 1980. aastal oli neid 440 000 inimest). 23 300-st umbes pool elas mitmekultuurilises Vojvodinas, suur osa elas pealinnas Belgradis (umbes 8000 inimest).
Mark Milley

Mark Alexander Milley (sündinud 20. juunil 1958 Winchesteris Massachusettsi osariigis) on Ameerika Ühendriikide maaväe erukindral, kes oli kahekümnes Ameerika Ühendriikide staabiülemate ühendkomitee esimees. Kindrali teenistusaeg lõppes 29. septembril 2023.
Varem, 14. augustist 2015 kuni 9. augustini 2019, oli ta 39. maaväe staabiülem, ning oli kogu oma sõjaväelise karjääri jooksul mitmetel juhtimis- ja staabipositsioonidel kaheksas diviisis ja eriüksuses.
Tunnustus.
Kindral Milley on saanud järgmise tunnustuse osaliseks:
Laansoo

Laansoo on eesti perekonnanimi.
Statistika.
2023. aasta 1. jaanuari seisuga oli Eestis perekonnanimi Laansoo 248 inimesel: 111 mehel ja 137 naisel. Perekonnanimede levikult oli Laansoo meeste puhul 706. kohal ja naiste puhul 602. kohal. Kõige levinum oli perekonnanimi Laansoo vanuserühmas 80–84, kus neid on 10 000 elaniku kohta 2,94. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta 8,33 inimest.
Nimede eestistamisel võeti Laansoo 1935.–1940. aastal uueks perekonnanimeks 63 korral isikute poolt, kelle perekonnanimi oli varem Avloi, Berggrün, Elhi, Grünverk, Heltmann, Holtsmeister, Hotsmeier, Itter, Kasenofontov, Kristelstein, Kulp, Kurmann (nimest loobus 2 isikut), Laal, Laanson (2), Laasberk, Laason (2), Laesson, Laksberg, Lammas (2), Lammertson, Lampson (2), Landsmann (2), Landson, Lasner, Lason (4), Laurfeld, Lauringson, Laurson (4), Leimann (2), Lindenberg, Listra, Mats, Peerman (2), Ponas-Borisevitsh, Preimann, Regen, Schmidt, Siirak (3), Sormul, Tiitson (2), Vast, Veide, Vunder, Vutter.
Reisiterminal

Reisiterminal on sadama terminal, mille peamine eesmärk on inimeste transportimine terminalist laevale. Reisiterminalid on nõutud vastu võtma reisiparvlaevu, mis peamiselt transpordivad reisijaid, sõidukeid ja veeremlasti. Terminali funktsiooniks on aidata reisijatel ja sõidukitel liikuda laevade ning sisemaateede vahel. Terminal peab olema ülesehitatud nii, et see tagaks laevade ohutu sildumise, efektiivse lasti lastimise ja lossimise ning reisijate peale ja välja mineku.
Wuling

Liuzhou Wuling Automobile Industry Co., Ltd. (tegutseb kui Wuling Motors) on Hiina autotootmisettevõte.
Ettevõte toodab mootoreid, erisõidukeid, mini-elektriautosid, veoautosid, busse ja autoosi.
Ettevõte haldab ka SAICi ja General Motorsiga ühisettevõtet SAIC-GM-Wuling (SGMW).
Garou

Pierre Garand (sündinud 26. juunil 1972 Sherbrooke'is Québecis), rohkem tuntud lavanime Garou järgi, on Kanada laulja. Garand saavutas kuulsuse pärast Quasimodo rolli mängimist muusikalis "Notre-Dame de Paris", mis lavastati 1998. aasta septembris. Pärast muusikali on Garandil õnnestunud luua edukas rahvusvaheline popmuusikakarjäär. Tema esimene album "Seul" ilmus 2000. aastal ning jõudis Belgia, Prantsusmaa ja Poola albumimüügi edetabeli tippu.
Abemama

Abemama on Kiribatile kuuluv atoll Mikroneesias, üks Gilberti saartest. Asub 152 kilomeetrit Tarawast kagus.
Koosneb vähemalt 8 saarest, millest 3 on asustatud. Saartel on kokku 12 küla. Halduskeskuseks on Kariatebike küla. Atolli elanike arv oli 2015. aastal 3299. 
Atolli maismaapindala on 27,37 km². Laguuni pindala on 232,5 km².
Robert Louis Stevenson, Fanny Vandegrift Stevenson ja tema poeg Lloyd Osbourne veetsid 1889. aastal 2 kuud Abemamal.
Butaritari

Butaritari on Kiribatile kuuluv atoll Mikroneesias, üks Gilberti saartest. Asub 3 kilomeetrit Gilberti saarte põhjapoolseimast atollist Makinist edelas.
Butaritari elanike arv oli 2015. aastal 3224. Atollil on 11 küla.
Atollis on 11 saart, mille pindala on kokku 13,49 km². Laguuni pindala on 191,7 km².
Teise maailmasõja ajal oli atoll tuntud nime all Makin ja seal toimus novembris 1943 Makini lahing.
Kuria

Kuria on Kiribatile kuuluv atoll Mikroneesias, üks Gilberti saartest. Asub Gilberti saarte keskosas, Aranukast loodes.
Kuria elanike arv oli 2015. aastal 1046. Atollil on kuus küla, halduskeskus on Tabontebike.
Atollis on vaid kaks saart, mis laguuni ei moodusta. Maismaapindala on kokku 15,48 km².
Esimeste eurooplastena kirjeldasid saart Thomas Gilbert ja John Marshall juunis 1788.
Maiana

Maiana on Kiribatile kuuluv atoll Mikroneesias, üks Gilberti saartest. Asub Tarawast 44 km lõuna pool.
Maiana elanike arv oli 2015. aastal 1982. Atollil on 12 küla, halduskeskus on Tebangetua.
Atollis on 9 saart, mille pindala on kokku 16,72 km².
Färjestad BK

Färjestad Bollklubb (Färjestad BK) on Rootsi jäähokiklubi, mis tegutseb Karlstadis. Klubi mängib Rootsi kõrgliigas Svenska hockeyligan (SHL).
Frölunda HC

Frölunda HC on Rootsi jäähokiklubi, mis tegutseb Göteborgis. Klubi mängib Rootsi kõrgliigas Svenska Hockeyligan (SHL).
See sai alguse 1938. aastal spordiklubi Västra Frölunda IF võistkonnana. Iseseisva klubina on see tegutsenud alates 1984. aastast. Klubi oli seejärel tuntud nimede all Västra Frölunda HC (1984–2004) ja Frölunda Indians (2004–2020).
Rootsi meistriliigas mängis Frölunda esimest korda 1960. aastal. Viis aastat hiljem tuli see esimest korda Rootsi meistriks. Frölunda on tulnud Rootsi meistriks veel neli korda, ülejäänud meistrivõidud pärinevad 21. sajandist.
Frölunda on kõige edukam klubi Jäähoki Meistrite Liigas, kui vahemikus 2016–2020 võideti Meistrite Liiga neli korda. Samuti on see ainus klubi, mis on võitnud Meistrite Liiga rohkem kui ühel korral.
Praegune koosseis.
"Seisuga hooaeg 2023/24"
"Vaata ka ".
Skellefteå AIK

Skellefteå AIK on Rootsi jäähokiklubi, mis tegutseb Skellefteås. Klubi mängib Rootsi kõrgliigas Svenska Hockeyligan (SHL).
Klubi on asutatud 1. juulil 1921. Skellefteå on tulnud Rootsi meistriks aastatel 1978, 2013 ja 2014.
Hooajal 2023/24 jõudis Skellefteå jäähoki Meistrite Liigas finaali, kus kaotati Šveitsi klubile Genève-Servette tulemusega 2:3.
Klubi koduväljak asub Skellefteå Kraft Arenal, mis mahutab 5801 pealtvaatajat.
Praegune koosseis.
"Seisuga hooaeg 2023/24"
"Vaata ka ".
Timrå IK

Timrå IK on Rootsi jäähokiklubi, mis tegutseb Timrås. Klubi mängib Rootsi kõrgliigas Svenska hockeyligan (SHL).
HV71

HV71 on Rootsi jäähokiklubi, mis tegutseb Jönköpingis. Klubi mängib Rootsi kõrgliigas Svenska hockeyligan (SHL).
Linköping HC

Linköping HC on Rootsi jäähokiklubi, mis tegutseb Linköpingis. Klubi mängib Rootsi kõrgliigas Svenska hockeyligan (SHL).
Brynäs IF

Brynäs IF on Rootsi jäähokiklubi, mis tegutseb Gävles. Klubi mängib Rootsi kõrgliigas Svenska Hockeyligan (SHL).
Leksands IF

Leksands IF on Rootsi jäähokiklubi, mis tegutseb Leksandis. Klubi mängib Rootsi kõrgliigas Svenska hockeyligan (SHL).
Malmö Redhawks

Malmö Redhawks on Rootsi jäähokiklubi, mis tegutseb Malmös. Klubi mängib Rootsi kõrgliigas Svenska hockeyligan (SHL).
Örebro HK

Örebro Hockeyklubb (Örebro HK) on Rootsi jäähokiklubi, mis tegutseb Örebros. Klubi mängib Rootsi kõrgliigas Svenska hockeyligan (SHL).
Djurgårdens IF Hockey

Djurgårdens IF Hockey (Djurgårdens IF) on Rootsi jäähokiklubi, mis tegutseb Stockholmis. Klubi mängib Rootsi kõrgliigas Svenska Hockeyligan (SHL).
Amandus Adamsoni tänav (Pärnu)

Amandus Adamsoni tänav on tänav Pärnus Eeslinna linnaosas. See saab alguse Esplanaadi tänavalt ja lõppeb Aia tänaval. See on ligikaudu 138 meetrit pikk.
Tänav jääb täies ulatuses Pärnu vanalinna ja kuurordi muinsuskaitsealale.
Nimi.
Tänav on nimetatud eesti skulptori Amandus Adamsoni järgi. Adamson on Pärnu Vabadussõja mälestussamba autor ning on maetud Pärnu Alevi kalmistule.
Hoonestus.
Hoone aadressil Esplanaadi tn 6 on arvatud ehitismälestiseks.
Pilli tänav

Pilli tänav on tänav Pärnus Eeslinna linnaosas Pärnu jõe ääres.
Tänav saab alguse Suur-Jõe tänavalt, ristub Vesiroosi tänavaga ja lõppeb Pärnu jõe ääres.
Tänava pikkus on ligikaudu 128 meetrit.
Paju tänav (Pärnu)

Paju tänav on tänav Pärnus Eeslinna linnaosas, mis saab alguse Kooli tänavalt ja lõppeb Suur-Kuke tänaval.
Tänava äärde jääb Paju park.
Tänava pikkus on ligikaudu 119 meetrit.
Liilia tänav

Liilia tänav on tänav Pärnus Eeslinna linnaosas. See saab alguse Kalamehe tänavalt, ristub Laatsareti tänavaga ja lõppeb Väike-Veski tänaval.
Tänava pikkus on ligikaudu 147 meetrit.
Tänava äärde jääb Pärnu vana haigla koos kabel-surnukuuriga, mis on arvatud ehitismälestiseks.
Laatsareti tänav

Laatsareti tänav on tänav Pärnus Eeslinna linnaosas.
Saab alguse Tui tänavalt, ristub Liilia tänavaga ja Riia maanteega ning lõppeb Kooli tänaval. Seal lõppeb Köie tänav.
Tänava pikkus on ligikaudu 362 meetrit.
Staabiülemate ühendkomitee esimees

Staabiülemate ühendkomitee esimees on Ameerika Ühendriikide staabiülemate ühendkomitee eesistuja ja Ameerika Ühendriikide relvajõudude juhataja. 
Staabiülemate ühendkomitee esimees on Ameerika Ühendriikide relvajõudude kõige kõrgem ametikoht ja Ameerika Ühendriikide presidendi, Riikliku Julgeolekunõukogu ja kaitseministri olulisim nõuandja sõjanduse vallas. Siiski puudub tal endal käsuõigus riigi sõjaväe üle, kuivõrd 1986. aastal jõustunud Goldwateri-Nicholsi seadusaktiga paika pandud käsuliin jookseb presidendist (relvajõudude ülemjuhataja) kaitseministrini ja seejärel otse kombatant-väejuhatuste juhtideni. Sama seadusakt muutis staabiülemate esimehe ametikoha komitee kontekstis n.ö "esimeseks võrdsete seas".
Ta juhib kaheksaliikmelist Ameerika Ühendriikide staabiülemate ühendkomiteed, millesse kuuluvad lisaks esimehele ja aseesimehele veel kõigi väeliikide juhid, vastavalt maaväe staabiülem, merejalaväe komandant, õhuväe staabiülem, kosmoseoperatsioonide ülem, mereoperatsioonide ülem ja Rahvuskaardi büroo ülem.
Staabiülemate ühendkomitee esimehe kandidaadi esitab senatile kinnitamiseks president. Esimehe ametiajaks on neli aastat, v.a. juhul kui president ta ametist eemaldab või ta erandjuhtudel (sõda, riiklik hädaolukord) teiseks ametiajaks tagasi nimetatakse. Ametisse astudes antakse esimehele automaatselt neljatärnikindrali või admirali auaste. Staabiülemate ühendkomitee esimees ja aseesimees ei tohi reeglina olla samast väeliigist.
Enne ametikoha loomist täitis samalaadseid ülesandeid USA ülemjuhataja staabiülem, kelleks oli aastatel 1942–1949 laevastikuadmiral William D. Leahy. Esimene staabiülemate ühendkomitee esimees oli armeekindral Omar Bradley, kes teenis ametikohal vahemikus 1949–1953. 
Alates 11. aprillist 2025 on esimeheks kindral John D. Caine. Caine on selles ametis esimene, kes polnud nomimeerimisel neljatärnikindral või admiral, ja samuti esimene ühendkomitee esimees, kes nomineeriti ametikohale pärast tegevteenistusest erruminekut.
Harry Souttar

Harry James Souttar (sündinud 22. oktoobril 1998 Aberdeenis) on Šotimaal sündinud Austraalia jalgpallur, kes mängib keskkaitsjana Inglismaa Premier League'i klubis Leicester City ja Austraalia jalgpallikoondises.
Ta alustas klubikarjääri Šotimaa klubis Dundee United. Šotimaa kõrgliigas debüteeris ta 10. mail 2016 mängus Partick Thistle'i vastu ja lõi esimese värava neli päeva hiljem mängus Kilmarnocki vastu.
2016. aasta septembris liitus ta kolmeaastase lepingu alusel Inglismaa klubiga Stoke City. Stoke City meeskonnas debüteeris Souttar 29. augustil 2017 EFL Cup'i mängus Rochdale'i vastu. Hooaja 2017/18 teises pooles oli ta Stoke Cityst laenul Šotimaa kõrgliigaklubis Ross County ja aastatel 2019–2020 Inglismaa tugevuselt kolmanda liiga klubis Fleetwood Town. Stoke City meeskonnas tegi Souttar Inglismaa esiliigas oma liigadebüüdi 26. septembril 2020 mängus Preston North Endi vastu. 2020. aasta oktoobris valiti ta juba Stoke City kuu parimaks mängijaks. Esimese värava lõi ta Stoke City meeskonnas 6. märtsil 2021 mängus Wycombe Wanderersi vastu.
2023. aasta jaanuaris sõlmis Souttar viie ja poole aasta pikkuse lepingu Leicester Cityga. Debüütmängus 4. veebruaril Aston Villa vastu lõi ta omavärava, kuid Leicester City võitis 4:2.
Aastatel 2015–2017 mängis Souttar Šotimaa noortekoondistes. Austraalia jalgpallikoondises debüteeris Souttar 10. oktoobril 2019 MM-i valikmängus Nepali vastu ja lõi selles mängus kaks väravat. Viis päeva hiljem lõi ta MM-i valikmängus kaks väravat Hiina Taipei vastu. Viie esimese koondisemänguga lõi Souttar kokku kuus väravat. Ta kuulus Austraalia koondisse 2022. aasta jalgpalli maailmameistrivõistlustel. 2020. aasta suveolümpiamängude jalgpalliturniiril osales ta Austraalia olümpiavõistkonna koosseisus.
Tema vanem vend John Souttar on samuti jalgpallur. Souttari vendade ema on sündinud Austraalias.
Köie tänav (Pärnu)

Köie tänav on tänav Pärnus Eeslinna linnaosas.
Tänav algab Väike-Sepa tänavalt, suundub kagusse ja lõppeb Laatsareti tänaval. Köie tänav ristub veel Henno ja Kalamehe tänavaga. 
Tänava pikkus on ligikaudu 282 meetrit.
Kivi tänav (Pärnu)

Kivi tänav on tänav Pärnus Eeslinna linnaosas, mis saab alguse Väike-Kuke tänavalt ja lõppeb Väike-Posti tänaval. Sealt saab alguse Suur-Kuke tänav ja see ristub Karja tänavaga.
Tänava pikkus on ligikaudu 285 meetrit.
Kastani põik

Kastani põik on tänav Pärnus Eeslinna linnaosas, mis saab alguse Kastani tänavalt, liitub Vikerkaare tänavaga ja lõppeb Suur-Jõe tänaval.
Tänava pikkus on ligikaudu 215 meetrit.